Hr. Lauri Naaber

Riigi Kaitseinvesteeringute Keskus

Järve 34a, 11314 Tallinn

Meie: 15.02.2024

**Lõuna linnakute projekteerimine ja ehitamine, riigihange nr. 258722**

**Meeri linnaku ladude ala ehitustööd, töövõtuleping nr. 3-6/23/587-1, 18.08.2023**

**Kiri nr. 2- projekteerimistööde tähtaja pikendamise taotlus**

Nordecon AS-i (edaspidi: Töövõtja) ja Riigi Kaitseinvesteeringute Keskus (edaspidi: Tellija) vahel on sõlmitud „Lõuna linnakute projekteerimine ja ehitamine“ osa 2 „Meeri linnaku ladude ala ehitustööd“ töövõtuleping nr 3-6/23/587-1 („Leping“).

Lepingu punkt 4.4.1 kohaselt on Nordecon AS kohustatud projekteerimistööd lõpetama hiljemalt 6 (kuus) kuud alates Lepingu jõustumisest ehk 19.02.2024.

15.02.2024 seisuga ei ole lõplikult selged alljärgnevad projekteerimise lahenduste lähteülesanded või ei ole hiljem esitatud lähteülesannetest jõutud projekteerimistöid lõpetada:

1. Puudub päikesepaneelide lahenduse projekteerimise lähteülesanne;
2. Tellija aktsepteeris autode varjualuste õhukuivatussüsteemide ümberprojekteerimistööd 07.02.2024;
3. Projekteerimisel on raadamiste ja maaparandussüsteemide täiendavate alade lahendused;
4. Tellija soovil täiendavalt rajatava Meeri A ala puurkaevu asukoht on Tellija poolt Nõo Vallavalitsusega kooskõlastamata. Pärast asukoha kooskõlastamist saab alustada puurkaevu projekteerimistöödega ja vajadusel korrigeerida välistrasside projekte;
5. Kokku lepitult on oluliselt muudetud Meeri A ala ja Meeri B ala vee- ja kanalisatsioonisüsteemide põhimõttelisi lahendusi (ühendustrasside asemel on mõlemal alal lokaalsed lahendused);
6. Piirdeaia lahenduste muudatused (täiendatud Meeri B ala sisemise piirdeaia konstruktsiooni);
7. Puudub lõplik kinnitus Meeri ala B suurte hoidlate (BB01-BB08) lahenduse osas;
8. Välialade sademevee lahenduse terviklik ümber projekteerimine kuna põhiprojektis platside sademevesi ei olnud kogu mahus juhitud eelvoolukraavidesse, mis tõttu oleks platsidele tekkinud lombid;
9. Tulenevalt valitud generaatoritest on vajalik ümber projekteerida generaatori hooned;
10. Optimus Systems, Nordecon AS ja Riigi Kaitseinvesteeringute Keskus vahel kokku lepitud nõrkvoolusüsteemide projekteerimistööde kohta on koostatud eraldi ajakava seoses kasutajate lähteülesannete esitamise võimalustele;
11. Puudub sisustuse lahenduse lähteülesanne.

Kuna eelpool nimetatud projekteerimistööd on seotud konkreetselt ka teiste projektiosadega, näiteks päikesepaneelide lahendus, sisustuse ja töökohtade ning nõrkvoolu lahendused on sisendiks nii arhitektuursetele, elektritööde, automaatikasüsteemide ja välise elektripaigaldise projektidele, siis ei ole neid mõistlik lõpuni vormistada ennem kui kõik lahendused on kokku lepitud. Kõikide projektide olemasolu on vajalik ka välistrasside koondplaani ja kõikide objektide koondmudeli koostamiseks.

Tulenevalt eelpool nimetatust teeb Töövõtja ettepaneku määrata Lepingu punktis 4.4.1 toodud projekteerimistööde lõpptähtajaks 30.06.2024, mis ka e-kirjas põhimõtteliselt sobivaks nimetatud nõrkvoolu projekteerimistööde lõpptähtaeg. Lähteülesannete jätkuval puudumisel võib ohtu sattuda ka ehitustööde lõpptähtaeg. Kõik projekteerimistööd, mille lähteülesanded esitatakse vahepealsel perioodil ja on võimalik teostada ennem 30.06.2024, teostatakse esimesel võimalusel ning esitatakse Tellijale kooskõlastamiseks.

Lugupidamisega

/Digiallkirjastatud/

Priit Murmann

Projektijuht

Nordecon AS